Ajutor privat pentru vaccinare. Companiile mari cumpără congelatoare ca să poată stoca vaccinuri.
Ford cumpără congelatoare, ca să poată stoca vaccinuri. Smithfield pune la dispoziţia guvernului SUA lanţul rece de care dispune. UPS produce 500 de kilograme de gheaţă carbonică pe oră.
Sunt câteva afaceri care merg bine în State: cele ale producătorilor de echipamente frigorifice. Una dintre cele mai mari companii, So-Low, transmite că nu face faţă comenzilor de congelatoare cu capacitate de stocare la -80 de grade şi că a prelungit săptămâna de lucru.Sunt cereri foarte mari şi pentru cele care coboară temperatura la -30 de grade, care pot fi folosite pentru vaccinul produs de Moderna. Ford şi-a cumpărat congelatoare, ca să poată avea vaccin pentru angajaţi. General Motors nu a mers până acolo, dar e gata să colaboreze cu Guvernul.Şi Smithfield, una dintre cele mai mari companii de procesare a cărnii, a transmis că se pune la dispoziţia autorităţilor. La fel și UPS, liderul pieţei de curierart din State care produce deja 500 de kilograme de gheaţă carbonică pe oră.